### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 15. september 2021 har vedtaget Magistratens foranstående indstilling af 6. september 2021.

Tillægsbevilling til anlægsbevilling for til- og ombygninger og nyt øvelsesareal på [adresse] samt justering af rådighedsbeløb.

### Resumé

På [adresse] opføres øvelsesareal og til- og ombygninger til Østjyllands Brandvæsen. Ejendommen deles med AffaldVarme Aarhus A/S. Region [adresse] skal desuden have ambulancebase på adressen.

Udgifterne blev indledningsvist vurderet til ca. 45 mio. kr. Projekteringen viste yderligere udgifter pga. uventede udgifter til ombygninger samt ekstraordinære prisstigninger på byggematerialer. Der er løbende foretaget besparelser i projektet. Udgifterne forventes at blive 50,4 mio. kr. (2021-priser).

Projektet finansieres af allerede afsatte rådighedsbeløb i Teknik og Miljø samt et bidrag fra Østjyllands Brandvæsen på 3,9 mio. kr.

Da der allerede er godkendte anlægsbevillinger på 13,3 mio. kr., søges der nu om godkendelse af tillægsbevilling til anlægsbevillingen på 37,6 mio. kr. i anlægsudgift og 3,9 mio. kr. i anlægsindtægt (løbende priser), samt om justering af rådighedsbeløbene i 2021-2023.

### Indstilling

Det indstilles,

At 1) Der godkendes en tillægsbevilling til anlægsbevilling på 37,6 mio.kr. i anlægsudgift og 3,9 mio. kr. i anlægsindtægt (løbende priser) for til- og ombygningerne samt nyt øvelsesareal. Bevillingen finansieres af allerede afsatte rådighedsbeløb til formålet samt bidrag fra Østjyllands Brandvæsen.

At 2) Rådighedsbeløbene i 2021-2023 justeres som vist i afsnit 7.

### Sagens forløb

02-09-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 06-09-2021 Magistraten

Fremsendes til [adresse] med bemærkning, at Magistraten i mødet den 6. september 2021 anbefaler, at byrådet tiltræder Magistratsafdelingen for Teknik og Miljøs indstilling af 26. august 2021.

 15-09-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 15. september 2021 har vedtaget Magistratens foranstående indstilling af 6. september 2021.